CELEX: 52004PC0377
Language: el
Date: 2004-05-18
Title: Πρόταση απόφασης του Συμβουλίου για την τροποποίηση της απόφασης 2003/893/ΕΚ για το εμπόριο ορισμένων προϊόντων χάλυβα μεταξύ της Ευρωπαϊκής Κοινότητας και της Ουκρανίας

Avis juridique important

|

52004PC0377

Πρόταση απόφασης του Συμβουλίου για την τροποποίηση της απόφασης 2003/893/ΕΚ για το εμπόριο ορισμένων προϊόντων χάλυβα μεταξύ της Ευρωπαϊκής Κοινότητας και της Ουκρανίας  /* COM/2004/0377 Τελικό - ACC 2004/0124 */  

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την τροποποίηση της απόφασης 2003/893/ΕΚ για το εμπόριο ορισμένων προϊόντων χάλυβα μεταξύ της Ευρωπαϊκής Κοινότητας και της Ουκρανίας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτόχος της παρούσας απόφασης είναι η τροποποίηση της απόφασης 2003/893/ΕΚ του Συμβουλίου, της 15ης Δεκεμβρίου 2003, για το εμπόριο ορισμένων προϊόντων χάλυβα μεταξύ της Ευρωπαϊκής Κοινότητας και της Ουκρανίας, προκειμένου να ληφθεί υπόψη η προσχώρηση των νέων κρατών μελών στην ΕΕ.Όπως καθορίζεται στην Πράξη Προσχώρησης, τα νέα κράτη μέλη εφαρμόζουν την κοινή εμπορική πολιτική, καθώς και τα ποσοτικά όρια στις εισαγωγές ορισμένων προϊόντων χάλυβα. Ωστόσο, όπως αναφέρεται στην Πράξη Προσχώρησης, τα επίπεδα των εν λόγω ποσοτικών ορίων πρέπει να προσαρμοστούν προκειμένου να ληφθεί υπόψη η διεύρυνση της ΕΕ.Οι διαπραγματεύσεις για τη σύναψη διμερούς συμφωνίας για τον χάλυβα μεταξύ της διευρυμένης ΕΕ και της Ουκρανίας για το έτος 2004, είναι σε εξέλιξη. Η συμφωνία αυτή, όταν συναφθεί, αναμένεται να αντικαταστήσει τα αυτόνομα μέτρα. Ωστόσο, εν αναμονή της σύναψης και της ενάρξεως ισχύος της εν λόγω συμφωνίας, τα ισχύοντα ποσοτικά όρια που καθορίζονται με την απόφαση 2003/893/ΕΚ του Συμβουλίου, της 15ης Δεκεμβρίου 2003, πρέπει να αυξηθούν για να εξασφαλίσουν τη συνέχιση των παραδοσιακών συναλλαγών μετά τη διεύρυνση της ΕΕ. Επομένως, προτείνεται αύξηση αυτών των ποσοτικών ορίων.Για την αύξηση αυτών των ποσοτικών ορίων λαμβάνονται υπόψη οι παραδοσιακές εισαγωγές στα νέα κράτη μέλη, με βάση την εξής μέθοδο:- ο μέσος όρος των εισαγωγών των τελευταίων τριών ετών (2000-2002) στα νέα κράτη μέλη σχετικών προϊόντων σιδήρου και χάλυβα καταγωγής Ουκρανίας,- προσαρμόζεται pro rata temporis δεδομένου ότι η διεύρυνση αρχίσει να ισχύει την 1η Μαΐου 2004,- μειώνεται κατά 30%, ήτοι κατά τον ίδιο συντελεστή μείωσης με εκείνον που εφαρμόζεται στα ποσοτικά όρια που έχουν ήδη καθοριστεί για την Ουκρανία λόγω των φραγμών στις εξαγωγές θραυσμάτων σιδήρου ή χάλυβα που επιβάλλονται από τη χώρα αυτή.Η παρούσα απόφαση του Συμβουλίου θα καταργηθεί με την έναρξη ισχύος της συμφωνίας.Το Συμβούλιο καλείται να εγκρίνει την παρούσα πρόταση για απόφαση του Συμβουλίου για την τροποποίηση της απόφασης 2003/893/ΕΚ του Συμβουλίου της 15ης Δεκεμβρίου 2003.2004/0124 (ACC)Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την τροποποίηση της απόφασης 2003/893/ΕΚ για το εμπόριο ορισμένων προϊόντων χάλυβα μεταξύ της Ευρωπαϊκής Κοινότητας και της ΟυκρανίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη περί ιδρύσεως της Ευρωπαϊκής Κοινότητας και, ιδίως, το άρθρο 133,Εκτιμώντας τα ακόλουθα:(1) Από την 1η Μαΐου 2004, η Ευρωπαϊκή Ένωση περιλαμβάνει δέκα νέα κράτη μέλη, τα εξής: Κύπρο, Τσεχική Δημοκρατία, Εσθονία, Ουγγαρία, Λιθουανία, Λετονία, Μάλτα, Πολωνία, Σλοβενία και Σλοβακία. Η Πράξη Προσχώρησης του 2003, στο άρθρο 6 παράγραφος 8, ορίζει ότι οι ποσοτικοί περιορισμοί που εφαρμόζονται στις εισαγωγές προϊόντων σιδήρου και χάλυβα προσαρμόζονται με βάση τις εισαγωγές που πραγματοποίησαν τα νέα κράτη μέλη τα προηγούμενα έτη.(2) Με την απόφαση 2003/893/ΕΚ της 15ης Δεκεμβρίου 2003, για το εμπόριο ορισμένων προϊόντων χάλυβα μεταξύ της Ευρωπαϊκής Κοινότητας και της Ουκρανίας [1], το Συμβούλιο καθόρισε ποσοτικά όρια στις εισαγωγές στην Ευρωπαϊκή Κοινότητα ορισμένων προϊόντων χάλυβα καταγωγής Ουκρανίας.[1]   ΕΕ L 333, 20.12.2003, σ. 84.(3) Στο μέτρο που οι διαπραγματεύσεις με την Ουκρανία για τη σύναψη διμερούς συμφωνίας σιδήρου και χάλυβα δεν έχουν ακόμη ολοκληρωθεί, και δυνάμει του άρθρου 6 παράγραφος 8, τρίτη παράγραφος της Πράξης Προσχώρησης του 2003, είναι απαραίτητο να προβλεφθεί αύξηση των ισχυόντων ποσοτικών ορίων για να εξασφαλισθεί η συνέχιση των παραδοσιακών συναλλαγών μετά τη διεύρυνση της Ευρωπαϊκής Ένωσης. Η αύξηση αυτή βασίζεται στο μέσο όρο των εισαγωγών των σχετικών προϊόντων χάλυβα από τα νέα κράτη μέλη τα έτη 2000, 2001 και 2002, προσαρμοσμένο pro rata temporis λαμβάνοντας υπόψη την ημερομηνία ισχύος της διεύρυνσης της 1ης Μαΐου 2004 και μειωμένο κατά 30%, ήτοι κατά τον ίδιο συντελεστή μείωσης με εκείνον που εφαρμόζεται στα ποσοτικά όρια που έχουν ήδη καθοριστεί λόγω των φραγμών στις εξαγωγές θραυσμάτων σιδήρου ή χάλυβα που επιβάλλονται από την Ουκρανία. Τα ποσοτικά αυτά όρια ενδεχομένως θα τροποποιηθούν περαιτέρω μετά τη σύναψη συμφωνίας.(4) Επομένως, το παράρτημα ΙΙ της απόφασης 2003/893/ΕΚ του Συμβουλίου πρέπει να τροποποιηθεί.ΑΠΟΦΑΣΙΖΕΙ:Άρθρο 1Το παράρτημα ΙΙ της απόφασης 2003/893/ΕΚ του Συμβουλίου αντικαθίσταται από το παράρτημα της παρούσας απόφασης.Άρθρο 2Η παρούσα απόφαση αρχίζει να ισχύει την τρίτη ημέρα μετά τη δημοσίευσή της στην Επίσημη Εφημερίδα της Ευρωπαϊκής Ένωσης.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ«ΠΑΡΑΡΤΗΜΑ IIΠΟΣΟΤΙΚΑ ΟΡΙΑ - ΟΥΚΡΑΝΙΑΜονάδα :τόνοιΈτος   //  2004//Προϊόντα  ////SA. Πλατέα προϊόντα έλασης  ////SA1. Ρόλοι  //   62 037//SA2. Χονδρές λαμαρίνες  //  200 104//SA3. Άλλα πλατέα προϊόντα έλασης  //   66 608////SB. Επιμήκη προϊόντα  ////SB1. Δοκοί  //   12 481//SB2. Χονδρόσυρμα  //   66 828//SB3. Άλλα επιμήκη προϊόντα  //  122 170//»